
Credaf fod y wers a ddangosir yn y fideo yma yn gynrychiadol o sut fy mod i wedi bod yn gweithio tuag at hyrwyddo’r Gymraeg yn ystod fy addysgu. Yn ystod fy mhrofiadau addysgu, yr wyf wedi gwneud ymdrech parhaus i wella nid yn unig Cymraeg fy nisgyblion, ond fy ngallu ieithyddol personol hefyd, ac yn fy marn i mae hyn yn weladwy yn y dystiolaeth yma. Mae’r dasg sydd i weld yn y dystiolaeth hon yn enghraifft o hyn o fy hoff dechnegau er mwyn ymestyn gallu ieithyddol fy nisgyblion. Wrth addysgu hanes, rydw i’n hoff iawn o ddod mewn a themâu trawsgwricwlaidd try ychwanegu tasg llythrennedd sydd yn ymestyn dealltwriaeth hanesyddol ac ieithyddol y disgyblion. Yn yr achos yma, er mwyn sefydlu’r gwahaniaeth rhwng rôl menywod cyn ac yn ystod y Rhyfel Byd Cyntaf,  dangosais luniau i’r dosbarth a gofynnais i’r disgyblion nodi’r 3 pethau fwyaf nodedig maen nhw’n weld, 2 ansoddair  i ddisgrifio’r lluniau, a gofyn iddynt feddwl am un ferf sydd yn esbonio’r hyn maen nhw’n gweld. Wrth wneud hyn, nid yn unig ydw i’n cryfhau eu dealltwriaeth hanesyddol, ond mae’r disgyblion yn ymarfer y defnydd o nodweddion ieithyddol bwysig. Ar ben hyn, er mwyn cymryd lefel gwaith y disgyblion yn uwch, dosbarthais restr o eiriau am bob gam gan gynnwys geiriau perthnasol ac amherthnasol er mwyn cael y disgyblion i ddewis a dethol pa rhai sydd yn gweithio gan ddatblygu eu dealltwriaeth o eiriau gwahanol. Mae'r defnydd o restr eirfa fel hyn, yn galluogi i’r disgyblion ymrwymo gydag ac ehangu ei eirfa. Mae hyn yn strategaeth addysgu flaengar gan mae sgiliau ieithyddol y disgyblion yn datblygu wrth iddynt wahaniaethu rhwng y nodweddion ieithyddol gwahanol ac wrth iddynt gael ei gyflwyno i dermau mwy aeddfed a chymhleth na fydden nhw heb y rhestr. Felly, trwy’r cyfuniad o ddefnyddio tasg drawsgwricwlaidd 3-2-1 sydd yn hybu nodweddion ieithyddol a’r defnydd o restr o eirfa o safon uchel sy’n ymestyn eu geirfa bersonol, dwy dechneg rydw i’n defnyddio yn aml, credaf fod y dystiolaeth yma yn llwyddo dangos sut yr ydw i’n datblygu Cymraeg fy nisgyblion.

Er hyn, mae’n bwysig tynnu sylw at yr adeg o fewn y wers yma ble roeddwn i’n gam dreiglo wrth i mi siarad ar lafar o flaen y dosbarth. Mae yn amlwg yn dangos bod dal lle i mi wella’n bersonol er mwyn i mi waredu’r camgymeriadau o’r fath yma wrth i mi siarad o flaen y dosbarth. Ond, credaf taw’r ffaith yr oeddwn i yn medru cywiro fy hunain yn syth nid yn unig yn dangos fy natblygiad personol gan fy mod i’n gallu clywed pryd rydw i wedi gwneud gwall, ond hefyd yn arddangos neges bwysig i’r disgyblion. Teimlaf fod trwy wneud gwall ond cywiro fy hunain, fy mod i’n dangos i fy nisgyblion bod hi’n iawn i ni wneud camgymeriadau wrth i ni ddatblygu ein defnydd o’n hiaith, ond bod ni’n gallu sylweddoli ar y camgymeriadau yma, a gwella ein hunain yn barhaus. Felly er wnes i’r camgymeriad yma a hoffwn dim gwneud yn y lle gyntaf, trwy wella fy hunain yr wyf yn dangos datblygiad cyson.

